**ТЕХНИЧЕСКА СПЕЦИФИКАЦИЯ ПО ОБОСОБЕНА ПОЗИЦИЯ № 1 „Мобилни телефонни услуги“**

**В предмета на обществената поръчка по обособена позиция №1 , е включено Осигуряване на цифрови мобилни телефонни услуги по стандарт GSM, UMTS, HSPA и LTE както следва:**

1. Провеждане на разговори между абонати в корпоративна група;
2. Провеждане на разговори в мрежата на доставчика;
3. Провеждане на разговори с потребители от други мобилни мрежи;
4. Провеждане на разговори с потребители от фиксирани мрежи;
5. Провеждане на международни разговори с потребители от мобилни и фиксирани мрежи;
6. Провеждане на разговори в роуминг;
7. Услуга за кратки съобщения (SMS) и мултимедийни съобщения (MMS);
8. Осигуряване на високоскоростен мобилен интернет достъп.

Изпълнителят следва да осигури покритие на мобилната услуга – мин. 97% покритие по територия и мин. 97% покритие по население на Р. България.

**Технически и функционални изисквания и специфични условия при изпълнение на поръчката**

1. Предоставяне на SIM карти в корпоративна група с възможност за увеличаване или намаляване на броя на SIM картите и преминаване от един план към друг без заплащане на неустойки или санкции, или такси и при същите ценови условия, като общата месечна абонамента цена се увеличава/намалява съобразно предложената от участника цена за съответния план.
2. Участникът следва да предложи неограничени разговори и SMS-и в корпоративната група, включени в цената на пакетите.
3. Участникът следва да предложи месечен пакет за всяка SIM карта, както следва:
	1. **План А**
* Неограничени безплатни разговори и SMS-и към всички национални оператори с изключение на номера с добавена стойност.
* Неограничени безплатни международни разговори и SMS-и към всички оператори в ЕС с изключение на номера с добавена стойност.
* Неограничени безплатни разговори и SMS-и в роуминг в страни от ЕС към всички оператори от ЕС с изключение на номера с добавена стойност.
* Безплатен неограничен интернет на територията на Р България и страните от ЕС при не по-малко от 15 GB на максимална скорост;
* 50% отстъпка от всички нерегулирани планове за международни разговори и разговори в роуминг и ползване на данни.
	1. **План Б**
* Неограничени безплатни разговори и SMS-и към всички национални оператори с изключение на номера с добавена стойност.
* Неограничени безплатни международни разговори и SMS-и към всички оператори в ЕС с изключение на номера с добавена стойност.
* Неограничени безплатни разговори и SMS-и в роуминг в страни от ЕС към всички оператори от ЕС с изключение на номера с добавена стойност.
* Безплатен неограничен интернет на територията на Р България и страните от ЕС при не по-малко от 15 GB на максимална скорост;
* 500 безплатни минути международни разговори към европейски страни, извън ЕС, вкл. Турция и Русия.
* 500 безплатни минути в роуминг във всички европейски държави извън ЕС, вкл. Турция и Русия.
* 50% отстъпка от всички нерегулирани планове за международни разговори и разговори в роуминг и ползване на данни.
* 512 MB Интернет в роуминг в европейски държави извън ЕС, вкл. Турция и Русия.
	1. **План В**
* Неограничени безплатни разговори и SMS в корпоративната група;
* 50 бр. безплатни SMS към национални оператори.
* Възможност за ползване на картите за асансьорни устройства
	1. **Дата карти**
* Неограничен интернет при 100 GB на максимална скорост
* Включен USB 3G модем
* Статични публични IP адреси
1. Прогнозното разпределение на SIM картите по планове е както следва:
* План А: 700 SIM карти
* План Б: 100 SIM карти
* План В: 50 бр.
* Дата карти: 50 бр.
1. Месечен кредитен лимит на SIM картите минимум 200 (двеста) лева, с възможност за постоянно управление /намаляване и увеличаване/ на кредитните лимити от представител на Възложителя, без допълнително заплащане или депозити. Възложителят си запазва правото да поиска по-висок лимит за конкретни карти.
2. Тарифирането на националните изходящи разговори да бъде на всяка секунда след първите 30 секунди.
3. Предоставяне на дубликат на SIM карта при изгубване или унищожаване без допълнителна такса.
4. Готовност за преносимост на ползваните от ВЪЗЛОЖИТЕЛЯ мобилни телефонни номера като всички разходи са за сметка на участника.
5. Възможност за ползване, без допълнително заплащане, на предоставените SIM карти за изходящи разговори от учрежденските централи на Възложителя чрез използване на GSM Gateway.
6. Определеният за изпълнител участник предоставя на Възложителя безвъзмездно до 3 детайлизирани сметки, обхващащи различни групи потребители по заявка на Възложителя за ползваните услуги и данъчна фактура.
7. Детайлизираната сметка да съдържа най-малко следната информация, обобщена и индивидуално за всяка SIM карта: всички видове ползвани услуги през разплащателния период, брой на ползваните услуги, обща стойност на всеки вид ползвани услуги, общ размер на сметката, размер на данъчните начисления върху сметката, изразен както в проценти към размера на сметката, така и в абсолютни стойности, размер на договорените отчисления, общ размер на дължимата сума без ДДС и с ДДС. Детайлизираната сметка да бъде предоставена, както на хартия, така и в електронен вид.
8. Изпълнителят да предостави на оторизирани представители на ВЪЗЛОЖИТЕЛЯ права за достъп до своята информационна система за извършване на детайлизирана справка за: всяко осъществено повикване, включително за осъществени повиквания към безплатни услуги; стойността на всяко осъществено повикване; датата, часа и продължителността на всяко осъществено повикване.
9. Предоставяне на възможност за ползване на всички останали услуги, предлагани от участника, при стандартните или преференциални условия, по отношение на абонатите от ПРБ.
10. Възложителят може да определи до 2 лица за контакт във връзка с изпълнението на договора за мобилните телефонни услуги.

Техническите изисквания следва задължително да залегнат в предложението за изпълнение на поръчката на участника, което представлява неразделна част от договора.

Техническото предложение следва да съдържа описание на начина за изпълнение на поръчката, в съответствие с изискванията на Възложителя, посочени в документацията за участие.

За случаите, неописани в настоящото техническо задание, договора и приложенията към него, важат Общите условия на Участника.